༄༅། །དཔལ་འཁོར་ལོ་བདེ་མཆོག་གི་དུས་ཐ་མའི་
ཆོ་ག་བཞུགས།
༄༅༅། །རྗེ་བཙུན་བླ་མ་དམ་པའི་ཞབས་ལ་སྤྱི་བོས་གུས་པར་ཕྱག་འཚལ་
།འདིར་སློབ་དཔོན་རྡོ་རྗེ་དྲིལ་བུ་པས། རྟེན་ཅིང་འབྲེལ་བར་འབྱུང་ཆོས་
ཅན། །སེམས་ཅན་སྒྱུ་མའི་རང་བཞིན་ནོ། །ཁམས་གསུམ་དེ་ལྟར་ཤེས་ནས་
ནི། །སེམས་ཅན་དོན་ནི་མཉམ་མེད་བྱོས། །ཅེས་སེམས་ཅན་གྱི་དོན་བྱ་བར་གསུངས་
པ་ནི་ཚུལ་གཉིས་ཏེ། ཚེ་དང་ལྡན་པའི་དོན་བྱ་བ་དང༌་། ཚེ་འདས་པའི་དོན་
བྱའོ། །དང་པོ་ནི། གཞན་དུ་ཤེས་པར་བྱའོ། །གཉིས་པ་ནི། འཕགས་པ་མཁའ་
འགྲོ་མ་རྡོ་རྗེ་གུར་ལེའུ་བཅོ་ལྔ་པ་ལས། མགོ་བོར་གཙུག་ཏོར་བསྟན་ནས་ནི། །རྡོ་
རྗེའི་སྡོམ་པ་བྱིན་ནས་ཀྱང༌། །བུམ་པའི་དབང་ནི་བསྐུར་བར་བྱ། །མིག་ལ་སོགས་
པ་གཏི་མུག་སོགས། །རྡོ་རྗེ་གསུམ་ནི་གནས་གསུམ་བགོད། །རྡོ་རྗེ་ཐབ་ཁུང་རབ་
སྦྱོར་བས། །སྦྱིན་སྲེག་རིམ་པས་སྦྱང་བར་བྱ། །ཉི་མ་དག་ནི་གསུམ་པ་ལ། །རུས་
པའི་ཕྲེང་བ་བསྡུ་བྱ་སྟེ། །འོ་མ་དྲི་བཟང་བསང་གཏོར་ནས། །དེ་ཡི་མཆོད་རྟེན་
ཡང་དག་བརྩམ། །ཞེས་བྱུང་བ། རྣལ་འབྱོར་བླ་ན་མེད་པའི་ཆོ་གས་ཚེ་འདས་པའི་
དོན་བྱ་བ་སྟོན་པའི་གཞུང་སྟེ། དེ་ལ་གསུམ། དབང་བསྐུར་ཏེ་སྡིག་པ་སྦྱང་བ། རོ་
བསྲེགས་ཏེ་སྡིག་པ་སྦྱང་བ། མཆོད་རྟེན་བྱས་ཏེ་སྡིག་པ་སྦྱང་བའོ། །དང་པོ་ལ་
གསུམ། རྒྱས་པར་བྱ་བ། འབྲིང་དུ་བྱ་བ། མདོར་བསྡུས་ཏེ་བྱའོ། །དང་པོ་ལ་
བཞི། བསྙེན་པ། ས་ཆོག །སྟ་གོན། དངོས་གཞིའོ། །དང་པོ་ནི། དཀྱིལ་འཁོར་
-572-

དཔལ་འཁོར་ལོ་བདེ་མཆོག་གི་དུས་ཐ་མའི་ཆོ་ག
གྱི་ཆོ་ག་ལྟར། རྡོ་རྗེ་སློབ་དཔོན་གྲངས་སམ་མཚན་མའི་བསྙེན་པ་སྔོན་དུ་སོང་
བས། རིན་ཆེན་འབར་བ་ལས། རང་གི་ལྷ་ཡི་སྦྱོར་ལྡན་པས། །བདུད་རྩི་འཁྱིལ་
བ་བཟླས་པ་ཡིས། ། དྲི་ཞིམ་ཆུ་ཡིས་དང་པོར་བཀྲུ། །རྣམ་སྣང་མཛད་དུ་དེ་བསམས་
ལ། །ཞེས་གསུངས་པ་ལྟར། རང་གི་ལྷའི་རྣལ་འབྱོར་སྔོན་དུ་འགྲོ་བས། ལས་བུམ་
བསྒྲུབས་ཏེ། ལེགས་པར་རོ་དེ་བཀྲུས་ཏེ། རྩ་སྔགས་དང་ཨོཾ་སྤྱི་བོར། སྙིང་པོ་དང་
ཨཱཿམགྲིན་པར། ཉེ་སྙིང་དང༌། ཧཱུྃཧཱུཾ་དང་རྣལ་འབྱོར་མ་བཅུ་གཉིས་ཀྱི་སྔགས་སྙིང་
ཁར། སྤྱི་བོ་ལ་སོགས་པར། པུཾ། ཛཾ། ཡུཾ། ཨཾ་ལ་སོགས་པ་ཀླད་ཀོར་ཅན། ཡུམ་
གྱི་གོ་ཆ་རང་གི་གནས་སུ། སྦྲང་རྩི་ལ་སོགས་པས་ཤ་ལ་སྦྱོར་བའམ། རོ་དེ་ཉིད་
རབ་བྱུང་ཡིན་ན་ཆོས་གོས་སམ། སྐྱ་བོ་ཡིན་ན་རས་གཙང་མ་ལ་དྲིལ་ཏེ། ཐད་ཀ་
ཐད་ཀ་རམ། སྲད་བུ་འདོགས་པ་གང་མོས་སུ་བྱས་ཏེ། སྒམ་ལ་སོགས་པར་བཞུགས་
པའམ། མ་བཅུག་ཀྱང་རུང་སྟེ། ཆོ་ག་གང་ཡང་རུང་བས། རྣམ་སྣང་འཁོར་ལོ་
སྡོམ་པར་བསྐྱེད་ནས་རོ་གཅིག་ཏུ་བྱས་ཏེ། དབང་བསྐུར་ཞིང༌། རྣམ་པར་སྣང་
མཛད་ཀྱིས་དབུ་བརྒྱན་པ་ལ་མཆོད་ཅིང་བསྟོད་ནས། སྙིང་ཁར་གཟུངས་ཐག་གཏད་
དེ། རྩ་སྔགས་གཉིས་ལ་ཨོཾ་ཨཱཿཧཱུཾ་སྤེལ་བ་ཅི་ནུས་སུ་བཟླས་ནས། སླར་ཡང་མཆོད་
ཅིང་བསྟོད་དེ།
བཟོད་པར་གསོལ་ནས། ཡེ་ཤེས་པ་གཤེགས། དམ་ཚིག་པ་
བསྡུའོ། །སྡིག་པ་ཅན་ནམ། ཉམས་པ་ལ་སོགས་པ་རྟེན་དམན་པ་ལ་ནི་རོ་དེ་ཉིད་
ལྷར་མི་བསྒོམ་གྱི། དཔྲལ་བར་ཆུའི་དཀྱིལ་འཁོར་དང༌། ཟླ་བ་ལ་བཅོམ་ལྡན་འདས་
བསྐྱེད། སྐུ་ལས་བདུད་རྩིའི་རྒྱུན་འཛགས་པས་སྡིག་སྒྲིབ་སྦྱང་བར་སྒོམས་ཞེས་གསུང་
ངོ་༌། །བསྙེན་པའོ། །དེ་ནས་ས་ཆོག་དགོས་པའི་སར་སའི་ཆོ་ག་དང༌། སའི་ལྷ་མོ་
དང་། ལྷ་དང་། བུམ་པའི་སྟ་གོན་རྣམས་དཀྱིལ་འཁོར་གྱི་ཆོ་གར་བཤད་པ་ལྟར་
ཚེ་དང་ལྡན་པ་ལ་བྱ་བའི་ཆོ་ག་དང་ཁྱད་མེད་པར་བྱའོ། །སློབ་མ་སྟ་གོན་གྱི་སྔོན་
-573

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
དུ་རོའམ་རུས་པའམ། གོས་སམ། གཟུགས་བརྙན་ནམ། མིང་བྱང་ངམ། རྟེན་
གང་ཡང་རུང་བ་དཀྱིལ་འཁོར་གྱི་ལྷོར་འཁོར་ལོ་རྩིབས་བརྒྱད་པའི་དབུས་སུ་པདྨ་
འདབ་མ་བཞི་པ་བྲིས་པའི་སྟན་ལ་བཞག་པ་ལ་རྣམ་ཤེས་དཀུག་ནས།
བགེགས་
དང་སྡིག་པ་སྦྱང་བའི་ཆོ་ག་བྱ་སྟེ། དང་པོར་ལས་བུམ་ནས་གཏོར་ཞིང་། སུམྦྷས་
བསངས། སྭ་བྷ་ཝས་སྦྱངས། སྟོང་པའི་ངང་ལས་པཾ་ལས་པདྨ། ཨ་ལས་ཟླ་བའི་
སྟེང་དུ་ཇི་ལྟ་བ་བཞིན་གྱི་གསོན་ལུས་ཕུང་ཁམས་སྐྱེ་མཆེད་ཡོངས་སུ་རྫོགས་པར་
བསྐྱེད་ནས་ལུས་ཀྱི་འདོད་པའི་རྒྱལ་པོའི་ཕྱག་རྒྱ་དང༌། ངག་ཏུ་བདེན་པའི་སྟོབས་
བརྗོད། སེམས་ཀྱི་ཐུགས་ཁ་ནས་བྱམས་པའི་རང་བཞིན་གྱི་འོད་ཟེར་ལྕགས་ཀྱུའི་
རྣམ་པ་ཅན་དཔག་ཏུ་མེད་པ་སྤྲོས་པས་དེའི་རྣམ་པར་ཤེས་པ་ཨ་ཐུང་གི་གཟུགས་
ཀྱིས་བཀུག་ནས། རྟེན་དེའི་སྤྱི་བོ་ནས་སྟིམས་པས་སྙིང་ཁར་སླེབ་པ་དང་། སྲོག་
ཏིང་ལོ་
རྙེད་པར་བསམས་ལ། གཏོར་མ་བྱིན་ལ་བདེན་པ་བདར་བ་ཞི་བ་དང་།
དང་ཆང་བུ་བྱིན་ལ། སུམྦྷས་བསྐྲད་པ་ཕྱེ་མ་དང༌་། གུ་གུལ་གྱི་བདུགས། ཡུངས་
ཀར་གྱིས་གྲབ། ཁྲོ་བོའི་སྔགས་བཟླས་པ་དྲག་པོའི་སྦྱང་བ་སྟེ། བགེགས་སྦྱང་བ་
དང༌་། འབྱོར་ན་ཞི་བའི་སྦྱིན་སྲེག་བྱ་ཞིང་། མ་འབྱོར་ན་མཁའ་འགྲོའི་རྒྱུད་ནས་
གསུངས་པ་ལྟར་རྫས་གཅིག་པའི་སྦྱིན་སྲེག་བྱ་བ། སྦྱིན་སྲེག་གིས་སྡིག་པ་སྦྱང་བ་
དང༌་། ལས་ཐམས་ཅད་པའི་བུམ་པ་ནས་རོའམ་རུས་པ་དངོས་སུ་གོས་སམ།
གཟུགས་བརྙན་མེ་ལོང་ལ་ཤར་བར་བྱས་ལ། རིགས་ལྔ་དང་ཕར་ཕྱིན་དྲུག་ལ་སོགས་
པའི་ཚིགས་བཅད་སྔགས་དང་བཅས་པས་ཁྲུས་བྱ་བ་ཁྲུས་ཀྱི་སྦྱང་བ་དང་། རྩ་སྔགས་
དང་༌། སྙིང་པོ་དང་། ཉེ་ ང་དང༌། འཁོར་གྱི་ཕྲེང་སྔགས་མང་དུ་བཟླས་པའི་
མཐར་ཧེ་རུ་ཀའི་ཡི་གེ་བརྒྱ་པ་བཟླས་པའི་མཐར་བྱེ་མའམ་ཡུངས་ཀར་ལ་སོགས་པས་
བྲབས་པས་སྔགས་བཟླས་པས་སྦྱང་བ་སྟེ། སྡིག་པ་སྦྱངས་ནས་བླ་མ་དང་དཀྱིལ་
-574-

དཔལ་འཁོར་ལོ་བདེ་མཆོག་གི་དུས་ཐ་མའི་ཆོ་ག
འཁོར་གྱི་ལྷ་ཚོགས་རྣམས་ལ་ཕྱག་དང་མཆོད་པ་མཎྜལ་སྔོན་དུ་འགྲོ་བས། སྙིང་ཐག་
པ་ནས་སྐྱབས་སུ་འགྲོ་བ་སྦྱིན་ལ། སྡིག་པ་བྲལ་བའི་སྔགས་དང༌། ཕྱག་རྒྱས་སྡིག་
པ་བྲལ། ཡབ་ཡུམ་གྱི་སྙིང་པོ་གཉིས་དང༌། ཨོཾ་སརྦ་པ་པཱ་ད་ཧ་ནཿབཛྲ་ས་ཏྭ་སེ་
སརྦ་པཱ་པཾ་ད་ཧ་ནཿཤནྟིཾ་ཀུ་རུ་ཡེ་སྭཱ་ཧཱ། ཞེས་པ་སྒྲིབ་པ་སྦྱངས་ལ་རྟེན་དམན་པ་རྒྱ་
མཚོར་དོར་བར་བསམས་ཏེ། རྣམ་པར་ཤེས་པ་བཾ་ལས་ཆུའི་དཀྱིལ་འཁོར་དང་། པཾ་
ལས་པདྨ། ཨ་ལས་ཟླ་བའི་སྟེང་དུ་ཕོ་རྣམས་རྣམ་སྣང་། མོ་རྣམས་སྤྱན་མར་བསྐྱེད་
ནས་གོ་ཆ་བཅིངས། བཛྲ་ཨ་ཏི་ཏིཥྚ་དང་ཧེ་རུ་ཀའི་ཡི་གེ་བརྒྱ་པས་བརྟན་པར་བྱས་
ལ། སློབ་མ་སྟ་གོན་དུ་གནས་པའི་ཆོ་ག་ཚེ་དང་ལྡན་པ་དང་ཁྱད་མེད་པར་བྱའོ། །
དེ་ནས་ཚོགས་ཀྱི་ཡོ་བྱད་བྱིན་གྱིས་བརླབས་ཏེ་ཕུད་བླ་མ་དཀོན་མཆོག་ལ་ཕུལ་ནས་
ཚིམས་པར་སྤྱད་དེ་རྟེན་དེའང་ལྷར་བསྐྱེད་ཡོད་པས་དམ་རྫས་དྲངས་ལ་འདོད་ཡོན་
ལྔའི་ཚིགས་སུ་བཅད་པས་བསྔོའོ། །དེའི་སྐབས་གཅིག་ལ་ལམ་སྦྱང་བསྟན་བྱ་
སྟེ། འདི་སྐད། ཚོགས་ལམ་སྨིག་སྒྱུ་ལྟ་བུ་སྟེ། །གཉིས་པ་དུ་བ་ལྟ་བུ་ཡིན། །གསུམ་
པ་གློག་ཏུ་ཁྱོད་ཀྱིས་མཐོང་། །བཞི་པ་མར་མེ་ལྟ་བུ་སྟེ། །ལྔ་པ་ཐམས་ཅད་སྟོང་པ་
ཡིན། །སངས་རྒྱས་ས་ནི་འདི་ཉིད་དེ། །སྲིད་པ་བར་དོ་འདི་ཉིད་དུ། །ཁྱོད་ཀྱི་ལམ་
ལྔ་མཐར་ཕྱིན་ཤོག །ཅེས་ལམ་སྦྱངས་ལ་ལམ་བསྟན་པ་ནི། །ཁྱོད་ཀྱིས་ལམ་ལྔ་
མཐར་ཕྱིན་པས། །ཕུང་པོ་ལྔ་ནི་སངས་རྒྱས་ལྔ། །ཉོན་མོངས་ལྔ་ནི་མཁའ་འགྲོ་
ལྔ། །རྣམ་ཤེས་བརྒྱད་ནི་ཡེ་ཤེས་ལྔ། །འབྱུང་བ་བཞི་ནི་ལྷ་མོ་བཞི། །སྲིད་པའི་
འཁོར་ལོ་རྒྱུན་བཅད་ནས། །ཆོས་ཀྱི་འཁོར་ལོ་ཡོངས་བསྐོར་ཏེ། །འཁོར་བ་མྱ་ངན་
འདས་པར་འགྱུར། །ཞེས་བརྗོད། དེ་དག་ནི་དྲ་བ་སྡོམ་པའི་རྒྱུད་རྒྱས་པ་ལས་འབྱུང་
ངོ་ཞེས་སློབ་དཔོན་བྲམ་ཟེ་ནག་པོ་ཞབས་ཀྱི་གཞུང་ལས་གསུངས་སོ། །དེ་ནས་ལྷག་
མའི་ཆོ་ག་ལ་སོགས་པ་ཚོགས་ཀྱི་འཁོར་ལོའི་མཇུག་གི་ཆོ་ག་རྣམས་བྱས་ལ་ཚེ་འདས་
575-

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
པའི་དོན་དུ་བསྔོ་བ་སྨོན་ལམ་བྱའོ། །དཀྱིལ་འཁོར་བཏེག་ལ་རང་དང་རྟེན་གྱི་གནས་
གསུམ་བསྲུང་བ་དང་གོ་ཆ་བཀོད་ལ། སུམྦྷ་ལ་སོགས་པས་ཕྱོགས་མཚམས་བཅིངས་
ཏེ་ཉལ་བའི་རྣལ་འབྱོར་གྱིས་ཉལ་ལོ། །སྟ་གོན་ནོ། །དངོས་གཞི་ནི། ནངས་པར་
ལྡང་བའི་རྣལ་འབྱོར་གྱིས་ལངས་ཏེ།
དཀྱིལ་འཁོར་ཐིག་གིས་བྲི་བའམ། ཚོན་གྱིས་
བྲི་བའམ། རས་བྲིས་ཀྱི་དཀྱིལ་འཁོར་གང་རུང་སྟེ། མཆོད་གཏོར་དང་བཅས་པ་
བཤམས་ལ། སྔོན་འགྲོའི་གཏོར་མ་བྱིན་ནས་གནས་དང་ཡོ་བྱད་བྱིན་གྱིས་བརླབས་
ཏེ། ལས་ཀྱི་སློབ་མས་ཞུ་འབུལ་ནས་བརྩམས་ཏེ།
བདག་བསྐྱེད་བཟླས་པ་དང་
བཅས་པ་ཚར་ནས། མདུན་བསྐྱེད་ཀྱི་དཀྱིལ་འཁོར་བསྒྲུབ་ཅིང་མཆོད་པ། གཏོར་
མའི་བར་དུ་བྱས་ཏེ། སློབ་དཔོན་བདག་ཉིད་འཇུག་པར་བྱ། དེ་ནས་རྟེན་བསྐྱེད་
ཅིང་དགུག་པ་ནས་སྡིག་པ་བྲལ་ཞིང་ལྷར་བསྐྱེད་པའི་བར་དུ་སྔར་བཞིན་བྱས་
ལ། བུམ་པའི་དབང་བདུན། རྗེས་གནང་། ལུང་བསྟན། དབུགས་དབྱུང་།
གཟེངས་བསྟོད་རྣམས་དཀྱིལ་འཁོར་གྱི་ཆོ་ག་ལྟར་བྱས་ནས་ཚོགས་ཀྱི་འཁོར་ལོ་ལ་
ལོངས་སྤྱོད་དེ། སྔར་བཞིན་ལམ་སྦྱང་བསྟན་བྱས་ནས། ལྷག་མ་ཚོགས་ཀྱི་འཁོར་
ལོའི་མཇུག་གི་ཆོ་ག་རྣམས་བྱའོ། །དེའང་ཚེ་འདས་པ་དེ་ལམ་བསྒོམ་པའི་སྒྲུབ་པ་
པོ་དམ་ཚིག་ཐོབ་ལ་མ་ཉམས་པའི་གང་ཟག་ཡིན་ན་དངོས་གཞིའི་ནུབ་མོ་ནས་དབང་
བཞི་རྫོགས་པར་བསྐུར། དམ་ཚིག་མ་ཐོབ་པའམ་མ་དག་པའི་རྟེན་ལའང་ཞག་གཉིས་
སམ་གསུམ་མན་ཆོད་དབང་བཞི་རྫོགས་པར་བསྐུར་ན་བསོད་ནམས་ཆེ་གསུང་།
གང་ལྟར་ཡང་བུམ་དབང་གི་སྣོད་དུ་རུང་བའི་གང་ཟག་རྣམས་ལ་ལན་ཅིག་ཅིས་ཀྱང་
དབང་བཞི་རྫོགས་པར་བསྐུར་རོ། ། དེ་ལྟ་བུའི་རྡོ་རྗེ་ཐེག་པའི་ཆོ་ག་ཟབ་མོ་སློབ་
དཔོན་དགོངས་པ་ཅན་གྱིས་བདུན་ཕྲག་གིས་འཚམས་དང་སྦྱར་ནས་སྒྲུབ་པ་ནི་བདུན་
ཚིགས་ཏེ། ཤི་མ་ཐག་སྟ་གོན་ནུབ་གཅིག །དངོས་གཞི་ནུབ་དྲུག་སྟེ། ཞག་བདུན་
576

དཔལ་འཁོར་ལོ་བདེ་མཆོག་གི་དུས་ཐ་མའི་ཆོ་ག
ནས་དཀྱིལ་འཁོར་བསྡུ་བ་དང༌་། རྡུལ་ཚོན་ཆུ་བོར་དོར་བ་ལ་སོགས་པ་བྱ་སྟེ།
བདུན་ཕྲག་བདུན་ལ་སོགས་པར་བསྒྲུབ་ནའང༌་། བདུན་ཕྲག་རེའི་མགོར་སྟ་གོན་
ནུབ་རེ་དངོས་གཞི་ནུབ་དྲུག་གི་མཐར་དཀྱིལ་འཁོར་གཤེགས་གསོལ་མཇུག་གི་ཆོ་ག་
རེ་བྱའོ། །དེའང་བར་དོའི་ཚེ་ཚད་ཞག་བདུན་ཡིན་པས་དེའི་ཚེ་འཕོ་བ་དང་ཆོ་གའི་
རྣམ་པར་ཤེས་པ་སྤར་བ་འཇུག་པ་བསྟུན་པ་ཡིན་གསུང་ངོ་། །དེ་ནས་བྱང་བུ་བསྒྲལ་
བར་འདོད་ན་སྦྱང་གཞི་ལ་བུད་ཤིང་། སྦྱོང་བྱེད་ལ་མེ། སྦྱངས་འབྲས་ལ་སྤར་བ་
ཞེས་པའི་གདམ་ངག་ཤེས་ནས་དཀྱིལ་འཁོར་གྱི་བྱང་ཤར་དུ་བྱང་བུ་ལ་མེ་སྦར་
ཏེ། ཧཱུཾ། གསོན་ཅིག་དགོངས་ཤིག་རིགས་ཀྱི་བུ། །ཕུང་པོ་ལྔ་ཡི་བུད་ཤིང་ལ། །རྒྱལ་
བ་ལྔ་ཡི་མེ་སྦར་རོ། །ཉོན་མོངས་ལྔའི་བུད་ཤིང་ལ། །མཁའ་འགྲོ་ལྔ་ཡི་མེ་སྦར་
རོ། །རྣམ་ཤེས་བརྒྱད་ཀྱི་བུད་ཤིང་ལ། །ཡེ་ཤེས་ལྔ་ཡི་མེ་སྦར་རོ། །འབྱུང་བ་ལྔ་
ཡི་བུད་ཤིང་ལ། །ལྷ་མོ་ལྔ་ཡི་མེ་སྤར་རོ། །ལུས་ངག་ཡིད་གསུམ་བུད་ཤིང་ལ། །
རྒྱལ་བའི་སྐུ་གསུམ་མེ་སྦར་རོ། །སྐུ་གསུམ་ཡེ་ཤེས་ལྔ་ལྡན་དུ། །འགྲོ་བའི་དོན་དུ་
འགྱུར་བར་ཤོག །ཨོཾ་ཨགྣི་ཡེ་ཛྭ་ལ་རཾ། ཞེས་བརྗོད་དེ། དཀྱིལ་འཁོར་གྱི་གཙོ་བོའི་
ཐུགས་གཉིས་སུ་མེད་པའི་ཡེ་ཤེས་དང༌། སྒྲུབ་པ་པོའི་ཐུགས་རྗེ་དང་། ཚེ་འདས་
པའི་མྱོང་རིག་གི་རྒྱུན་གསུམ་གཅིག་ཏུ་བསྲེ་ལ་གནས་གསུམ་སྤྲོས་བྲལ་གྱི་ངང་དུ་ལྷོད་
ཀྱི་ཀློད་ལ་བཞག་གོ། །དེ་ནས་དེའི་ཐོག་ཏུ་ཅུང་མི་གནས་ན། སྟོང་པ་ཉིད་ཀྱི་འདྲེས་
གདོན། སྔར་བཞིན་ལམ་སྦྱང་བསྟན་བྱས་ཏེ། ལྷག་མ་ལ་སོགས་པ་ཚོགས་ཀྱི་འཁོར་
ལོའི་མཇུག་གི་ཆོ་ག་རྣམས་བྱའོ། །རྒྱས་པར་བྱ་བའི་ཆོ་གའོ། །དེ་ཙམ་མི་ནུས་
ན། བསྙེན་པ་དང་ས་ཆོག་དོར། སློབ་དཔོན་རྡོ་རྗེ་དྲིལ་བུ་པའི་དབང་གི་བྱ་བ་
མདོར་བསྡུས་པ་ལྟར་ལུས་ཀྱི་དཀྱིལ་འཁོར་དུ་འཇུག་པའི་ཆོ་ག་རྣམས་རྫོགས་པར་
བྱ། འབྲིང་དུ་བྱ་བའི་རྒྱུད་དང་ཐུན་མོང་དུ་གྱུར་པའི་སྦྱང་བའི་ཐབས་མང་དུ་མཐོང་
577

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
མོད། འདིར་ཡི་གེ་མངས་པས་འཇིགས་པས་མ་བྲིས་པས། དྲི་མ་མེད་པའི་རྒྱུད་
སྡེ་རྣམས་དང་། དེ་དག་གི་འགྲེལ་པ་རྣམས་སུ་རྟོགས་པར་བྱའོ། །དེ་ལྟར་ཆོ་གའི་
རིམ་པ་གང་བྱེད་ཀྱང༌།
གཞན་དོན་དུ་འགྱུར་ཞིང་རང་ལ་ཉེས་པ་མི་འབྱུང་བར་
ཉམས་སུ་བླང་བར་བྱའོ། །དཔལ་འཁོར་ལོ་སྡོམ་པའི་དཀྱིལ་འཁོར་དུ་ཚེ་འདས་པ་
བཅུག་སྟེ། སྡིག་པ་སྦྱང་བའི་ཆོ་ག །དགེ་བསྙེན་རྣལ་འབྱོར་པ་གྲགས་པ་རྒྱལ་མཚན་
གྱིས་སྦྱར་བའོ། །ཤུབྷཾ། །།
578